Spremembe splošnega izkaza prihodkov in oddelka III so na voljo na portalu EUR-Lex ( https://eur-lex.europa.eu/budget/www/index-sl.htm ).

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 44 Uredbe,

–Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

5. Povečanje kapitala Evropskega investicijskega sklada (EIF)

6. Financiranje

7. Zbirna razpredelnica po razdelkih večletnega finančnega okvira

OBRAZLOŽITVENI MEMORANDUM

1. Uvod

Namen predloga spremembe proračuna (PSP) št. 6 za leto 2020 je zagotoviti 11 540,0 milijona EUR v odobritvah za prevzem obveznosti in 6 540,0 milijona EUR v odobritvah plačil, da se upošteva učinek zakonodajnih predlogov, ki jih je Komisija sprejela 27., 28. in 29. maja v okviru svežnja ukrepov za okrevanje gospodarstva Evropske unije, in dopolnjuje predlog za revizijo uredbe o večletnem finančnem okviru za leto 2020.

2.Sklop za podporo plačilni sposobnosti v okviru Evropskega sklada za strateške naložbe (EFSI)

Predlog za spremembo uredbe o EFSI vključuje oblikovanje posebnega instrumenta za podporo plačilni sposobnosti, s katerim se bo mobiliziral zasebni kapital za podporo plačilni sposobnosti podjetij, ki jih je prizadela kriza zaradi pandemije COVID-19, da bi se ponovno vzpostavilo normalno delovanje, okrepilo trajnostno in donosno poslovanje ter ohranila delovna mesta in konkurenčnost evropskih podjetij. Odobritve bodo povečale jamstveni sklad EFSI, da bi se podprla jamstva, dodeljena v okviru novega sklopa za podporo plačilni sposobnosti, povečala sredstva, namenjena Evropskemu svetovalnemu vozlišču za naložbe in Evropskemu portalu naložbenih projektov za ukrepe v podporo plačilni sposobnosti, ter omogočilo, da se instrument za podporo plačilni sposobnosti začne uporabljati že v letu 2020.

Za financiranje stroškov analize tveganja in poročanja, določitve in spremljanja pravil glede skladnosti ter stroškov za IT se predlagajo odhodki za upravno podporo.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 01 01 04 01 Odhodki za podporo Evropskega sklada za strateške naložbe (EFSI) 2 000 000 2 000 000 01 04 05 02 Jamstveni sklad EFSI – Sklop za podporo plačilni sposobnosti 4 980 000 000 2 490 000 000 01 04 06 02 EIAH in EIPP – Sklop za podporo plačilni sposobnosti 18 000 000 8 000 000 Skupaj 5 000 000 000 2 500 000 000

3. Krepitev Evropskega sklada za trajnostni razvoj (EFSD)

Predlog spremembe uredbe o EFSD je bil predlagan v okviru odziva na pandemijo COVID-19 in njene posledice. Zagotavljanje dodatnih sredstev za EFSD v okviru sedanjega večletnega finančnega okvira bo povečalo zmogljivost sklada za dodeljevanje jamstev v partnerskih državah in tako olajšalo hiter odziv na pandemijo COVID-19 v teh regijah. Predlog spremembe razširja geografsko področje uporabe na Zahodni Balkan in za eno leto podaljšuje naložbeno obdobje, med katerim se lahko sklepajo sporazumi o jamstvu EFSD za podporo operacijam financiranja in naložb, tj. do 31. decembra 2021.

Za razširitev uporabe uredbe je predlagan omejen znesek odhodkov za upravno in tehnično podporo, zlasti za spremembo pogodb o podpori EFSD, da se razširi njihovo področje uporabe na Zahodni Balkan.

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 01 01 04 02 Odhodki za podporo Evropskega sklada za trajnostni razvoj (EFSD) 1 000 000 1 000 000 01 03 08 02 Rezervacije jamstvenega sklada EFSD – Odziv na izbruh COVID-19 1 039 000 000 1 039 000 000 Skupaj 1 040 000 000 1 040 000 000

4. Priprava nove pobude React-EU

V okviru pobude React-EU bodo države članice upravičene do uporabe dodatnih zneskov v okviru cilja naložbe za rast in delovna mesta iz Evropskega sklada za regionalni razvoj (ESRR) ali Evropskega socialnega sklada (ESS) za podporo operacijam, ki spodbujajo odpravo posledic krize zaradi pandemije COVID-19 v regijah, katerih gospodarstvo in delovna mesta so bili močneje prizadeti, in pripravo okrevanja njihovih gospodarstev, ali za prostovoljno povečanje dodelitev za programe, ki jih podpira Sklad za evropsko pomoč najbolj ogroženim (FEAD).

v EUR Proračunska vrstica Naziv Odobritve za prevzem obveznosti Odobritve plačil Oddelek III − Komisija 04 02 59 Evropski socialni sklad – Financiranje v okviru REACT-EU 1 494 750 000 747 375 000 04 02 63 03 Evropski socialni sklad – Operativna tehnična pomoč – Financiranje v okviru REACT-EU 5 250 000 2 625 000 04 06 03 01 Sklad za evropsko pomoč najbolj ogroženim – Odhodki za poslovanje – Financiranje v okviru REACT-EU p.m. p.m. 04 06 03 02 Sklad za evropsko pomoč najbolj ogroženim – Operativna tehnična pomoč – Financiranje v okviru REACT-EU p.m. p.m. 13 03 59 Evropski sklad za regionalni razvoj – Financiranje v okviru REACT-EU 3 487 750 000 1 743 875 000 13 03 65 03 Evropski sklad za regionalni razvoj – Operativno-tehnična pomoč – Financiranje v okviru REACT-EU 12 250 000 6 125 000 Skupaj 5 000 000 000 2 500 000 000

Zaradi izredne narave okoliščin se predlagajo posebna pravila za izvrševanje odobritev v okviru React-EU (znatna stopnja začetnega predplačila, 100 % sofinanciranje EU). Ta sredstva je treba vključiti v načrtovanje programov v okviru ene ali več novih namenskih prednostnih osi ali, kjer je to primerno, v okviru novega namenskega operativnega programa. Proračunska struktura bo ustrezno prilagojena: ustvarjene bodo tri nove proračunske vrstice pod naslovom 04 Zaposlovanje, socialne zadeve in vključevanje za ESS, FEAD ter pod naslovom 13 Regionalna in mestna politika za ESRR, da se omogoči pregledno izvajanje pobude React-EU in poročanje o njej. Razdelitev med vrstici ESS in ESRR je okvirna, saj bo končna dodelitev sredstev po skladih znana po sprejetju programov.

5. Povečanje kapitala Evropskega investicijskega sklada (EIF)